
Abstract. Rădulescu-Motru continued Maiorescu's work of edificating the modern 

culture in Romania and thus he decisively contributed to the creation of several 
fundamental institutions for the Romanian philosophical development, some present even 
today. He was not just a remarkable presence in the public life, since he triggered the very 
formation of the Romanian public space for a half of century. Rădulescu-Motru effectively 
contributed to the birth of the philosophical conscience, creating also a public for 
philosophy. The lively, incisive and diverse Romanian philosophical creation that is is so 
present in our current public space is in great debt toward this personality. 

1. SPAŢIUL PUBLIC PENTRU FILOSOFIE 


Spaţiul public este acel spaţiu unde au loc manifestări accesibile tuturor 
(Habermas, 52). Sfera publică s-a format o dată cu constituirea societăţii 
burgheze. 

Dacă sfera privată este spaţiul necenzurat al intereselor şi valorilor 
personale, sfera 

publică este cadrul exprimării libertăţii asumate prin intervenţia directă 
asupra 

opiniei publice. Faptul că filosofia dovedeşte astăzi o deschidere către 
problemele 

reale ale societăţii este consecinţa schimbării percepţiei despre gândirea 
filosofică 

şi, în consecinţă, a existenţei unui public avizat. Spaţiul public cuprinde şi o 
sferă 

filosofică, punct de contact între filosof şi societate. 

De spaţiul public modern a beneficiat o minoritate, repezentată şi de filosofi, 
atâţia câţi erau în societatea românească de la început de secol XX. Una din 
dimensiunile spaţiului public modern este afirmarea şi susţinerea celebrităţii, 
dar 

trebuie spus că ea deriva din operă şi activitatea profesională. În spaţiul 
public, 

filosoful stabileşte o relaţie de comunicare cu societatea, deşi Nietzsche, 
scriind 

despre Heraclit, susţine că opera unui filosof nu se adresează unui public şi 
nu are 

ca scop acceptarea şi validarea de către contemporani. Un alt filosof, Martin 
Heidegger, explică în conferinţa Peisajul creator, transmisă într-o emisiune 
radiofonică din 1933, neacceptarea postului de profesor la Universitatea din 
Berlin, 

din cauza antagonismului între filosofia sa despre fiinţă şi sfera publică 
specifică 

mediului urban (Wilding, 109). 

Există o diferenţă în atitudinea faţă de filosofi şi de intelectuali între spaţiile 
naţionale. S-a remarcat că intelectualii francezi - şi aici este dat, printre 
altele, exemplul 

lui J.P. Sartre - au exercitat şi exercită dreptul lor de a dezbate public 
probleme arzătoare 


Rev. filos., LV, 3-4, p. 249-260, Bucureşti, 2008 

Constantin Schifirneţ 2 

250 

ale zilei. Franţa ar recunoaşte, spre deosebire de spaţiul anglo-saxon, 
importanţa 

dezbaterii publice şi respectul pentru cultură (Lefèvre, 196). Rămânând la 
Sartre, el 

a ocupat variate statusuri sociale: filosof, profesor, dramaturg, romancier, 
critic 

literar, ziarist, scenarist, polemist. Din aceste poziţii a exprimat atitudini 
angajante 

faţă de problemele Franţei şi ale lumii. 

De-a lungul timpului, filosoful a trăit tensiunea dintre gândirea sa, critică şi 
alternativă la real, şi sfera publică. Spaţiul filosofului este unul inaccesibil, 
cuprinde idei ce alcătuiesc o lume diferită de lumea cotidiană. Spaţiul său de 
meditaţie, puternic singuralizat, se detaşează, evident, de sfera publică, unde 
coexistă toate tipurile de reflecţie. A existat şi mai stăruie şi astăzi ideea că 
filosoful autentic nu coboară în Agora, el rămâne în acea sferă unde poate să 
dialogheze doar cu acei care au acces la profunzimile ideii. Un anumit dispreţ 
faţă 

de vulg, dar şi teama faţă de confruntarea cu realul, ar caracteriza pe filosof. 
El 

vrea o libertate absolută de exprimare în spațiul public, dincolo de normele 
sociale, 

având convingerea că această libertate aduce doar beneficii şi nicidecum nu 
impietează asupra societății. 

Cu siguranță, un asemenea mod de a concepe relația filosofului cu lumea 
este 

impropriu modernității şi postmodernităţii, pentru care filosoful este un om al 
cetăţii, ca 

oricare intelectual. Prezența în spațiul public devine o condiție necesară în 
recunoaşterea 

creației filosofice. Pentru că publicitatea face parte din mijloacele de 
diseminare a ideii. 

Nu este suficient ca un filosof să aibă propriul limbaj, întrucât, pentru a fi 
auzită vocea 

lui, trebuie să ştie a comunica şi alt tip de discurs, apropiat de spiritul şi 
conduita publică. 

De aici rezultă o anumită tensiune trăită de un gânditor între poziţia lui în 
spaţiul filosofic şi prezenţa sa în spaţiul public. In prima postură, el exprimă 
ideile 

sale în esenţa lor, în al doilea caz, se implică în dezbaterea publică, precum şi 
în 

rezolvarea unora dintre problemele sociale, politice sau culturale ale epocii 
sale. De 

altfel, nici un gânditor nu poate asista indiferent la spectacolul lumii actuale, 
rămânând în orizontul strâmt al ideilor sale. Agora din Grecia antică este 
astăzi 

continuată de spaţiul public, o realitate creată de societatea modernă din 
nevoia 

dezbaterii problemelor zilei de către toţi actorii sociali. 


În consecinţă, filosoful aparţine unei epoci de care nu se poate izola, 
dimpotrivă, 

îl solicită să intervină în spaţiul public, în diferite locuri şi pe teme diverse. 
2. FILOSOFIA ÎN SPAŢIUL PUBLIC ROMÂNESC 

Intelectualitatea română modernă s-a constituit odată cu statul modern 
român, 

ea fiind în bună parte un produs al acestuia. Paradoxul spaţiului public 
românesc 

stă în discursul negativ al intelectualităţii faţă de acţiunile statului. Pe de o 
parte, 

statul a edificat societatea modernă românească, el fiind deţinătorul 
mijloacelor de 

dezvoltare, pe de altă parte, intelectualii şi-au asumat misiunea ctitoririi de 

instituţii, unele chiar în interiorul instituţiilor statului. In acest sens, putem 
admite 

un spaţiu public, nu lipsit însă de presiunea, uneori puternică, din partea 
statului. 

In secolul XX, filosofia cunoaşte o profesionalizare şi specializare, iar spaţiul 
filosofic românesc a fost dominat de această idee. S-a conştientizat că 
filosofia nu 

poate să se izoleze de spiritul public. Deşi ideea filosofică s-a impus destul de 
greu 

în spaţiul public, am spune că filosofia românească s-a constituit, spre 
deosebire de 

cea din Occident, în dezbaterea publică, în confruntarea cu istoricii, filologii şi 
literaţii. Să amintim de lipsa unei secţii de filosofie în cadrul Academiei 
Române în 

perioada de până la 1948. 

Avem mărturii despre starea filosofiei la sfârşitul secolului al XIX-lea şi 
începutul secolului al XX-lea. Însuşi C. Rădulescu-Motru descrie poziţia 
profesorului o 

de filosofie în a doua jumătate a secolului al XIX-lea. Invățământul 

filosofic „era mai 

mult un învăţământ de completare pentru istorie şi filologie” (Rădulescu- 
Motru, 

1990, 64), filosofiei acordându-i-se un rang subaltern, fiindcă nu exista un 
context 

favorabil gândului filosofic, iar opinia publică manifesta o anumită inhibiţie 
faţă de 

creaţia filosofică originală: „De altminteri, publicul nici nu pretindea lucrări 
originale. (...) Ar fi fost chiar discreditaţi, mai ales aceia care erau profesori, 
dacă 

li s-ar fi atribuit idei personale. Aceasta ar fi însemnat că nu-şi cunoşteau bine 
materia ce aveau de predat. In climatul cultural de acum 30-50 ani în urmă, 
nu erau 

condiţii prielnice pentru originalitate filosofică” (/bidem, 69-70). 

Ideea se va regăsi şi în „,Prefaţa” la Personalismul energetic, 1927, unde 
remarcă lipsa unei tradiţii filosofice, din care cauză nu a fost posibilă inovarea 


filosofică. Şi ca argument aduce pe dascălii săi Titu Maiorescu şi C. 
Dimitrescu- 

laşi, care nu au elaborat şi publicat lucrări de filosofie originale. După 
aproape 35 

de ani de publicistică filosofică, C. Rădulescu-Motru este obligat să constate 
incoerenţa mişcării noastre filosofice. 

Aceeaşi situaţie precară a filosofiei o constată lon Petrovici în 1925: „Este 
cert că mişcarea filosofică din ţara noastră e cât se poate de redusă. Scrieri 
curat 

filosofice se tipăresc puţine şi se cetesc puţine. Reviste speciale de filosofie 
nu 

avem, iar acelea care s-au încumetat să apară şi-au văzut dispariţia curând. 
Academia noastră nu cuprinde o secţie filosofică...” (Petrovici, 167). 

Să amintim ca o confirmare şi spusele lui Caragiale, cel care l-a invitat pe 

C. Rădulescu-Motru să colaboreze la „Epoca literară”, cerându-i să publice 
studii 

de filosofie. Dramaturgul l-a îndemnat să scrie articole care să aibă în vedere 
nivelul de cultură şi preferinţele publicului român: „Dar vezi tu, măi băiete, îi 
spunea Caragiale lui Motru, nu filosofie de aceea transcendentală, cum 
învăţaţi voi 

prin Germania, şi de care publicul românesc nu o să se intereseze nici peste o 
sută 

de ani, îţi cer eu, ci ceva pipărat, care să facă pe adormiţii noştri să strănute; 
o 

gâdilitură straşnică pentru creierul prea suculent în apetituri şi prea sărac în 
idei, al 

parvenitului de la noi; ştii tu băiete, ceva care să ne amuze, dar să ne şi dea 
«le rire 

jaune»”, după mărturisirea lui Rădulescu-Motru. 

Peste aproape 20 de ani, în 1915, un alt scriitor, geniu al pamfletului, T. 
Arghezi, 

scria nedisimulat, pornind de la o dezbatere pe seama unei conferinţe a lui H. 
Sanielevici, 

ţinută sub egida Societăţii Române de Filosofie: „„Nenorociţii n-au înţeles o 
iotă! 

Niciodată nu ni s-a părut mai stupidă filosofia ca atunci, când atâţi eminenti 
lingeau 

bolovanii ei. (...) La universitate nu se umblă cu mofturi. Acolo: una din două, 
ori te 

hotărăşti să fii un bun idiot de Rădulescu, Dragomirescu, Lovinescu, ori n-ai 
de ce intra”. 

Acesta este contextul în care C. Rădulescu-Motru a gândit şi a acţionat ca 
filosof. El a înţeles, spre deosebire de Maiorescu, că filosofia trebuie să fie 
prezentă 

în spaţiul public, dincolo de sălile de curs ale Universităţii, exprimând astfel şi 
speranţa în capacitatea românilor pentru meditaţia filosofică. Să amintim de 
neîncrederea exprimată de Maiorescu într-o discuţie cu |. Petrovici, în 1910, 
faţă de 


rezistenţa celulei româneşti la gândul filosofic. 

C. Rădulescu-Motru dădea sens noului tip social - intelectualul burghez - 
animat de dorinţa schimbării şi emancipării sociale pe criterii exclusiv 
meritrocratice. In viziunea sa, intelectualul este un inovator, un constructor 
sau, 

cum am spune astăzi, un antreprenor. Nu este exagerat a spune că C. 
Rădulescu- 

Motru a fost un autentic antreprenor cultural, cu un comportament activ şi 
novator 

adaptat societăţii bazate pe concurenţă, risc şi initiaţivă privată. Studiile în 
Germania l-au convins de necesitatea unui nou status pentru un filosof într-o 
ţară 

aflată în curs de modernizare. El a intuit, printre primii, rolul publicităţii în 
societatea noastră modernă, ca şi importanţa comunicării şi a relaţiilor 
publice, în 

terminologia de astăzi. Fără publicaţii, fără organizaţii profesionale, fără 
instituţii 

publice, filosofia nu avea cum să trezească interes în opinia publică. Nu este 
mai 

puţin adevărat că Rădulescu-Motru a beneficiat de noul cadru social datorat 
burgheziei în ascensiune. Dacă Titu Maiorescu era obligat să constate lipsa 
unei 

burghezii româneşti, deci a acelei clase ce se instituie în receptorul de bază 
al 

filosofiei moderne, Rădulescu-Motru sesizează, la începutul secolului al XX- 
lea, 

existenţa unei burghezii naţionale, nu întocmai similară cu cea din Occident, 
dar 

totuşi o grupare cu interese şi conduite sociale şi spirituale noi. 

Ataşat la începutul carierei sale de Maiorescu şi de Junimea, autorul 
Personalismului energetic îşi afirmă tot mai mult independenţa mergând pe 
propria 

cale, după cum vom vedea mai departe. Fără a renunţa la criticism, metoda 
maioresciană de construcţie culturală, el vine în spaţiul public cu analiza 
filosofică, 

psihologică sau politologică, devenind o autoritate respectată chiar şi de 
către adversari. 

C. Rădulescu-Motru a făcut filosofie pornind de la doctrinele europene, fiindu-i 
limpede că o filosofie românească se dezvoltă numai în raport cu gândirea 
europeană, 

deşi în România de sfârşit secol XIX lipsea un spaţiu public bine conturat, nu 
existau 

canalele de comunicare între filosofi, fără a mai aminti de lipsa unui dialog 
real între 

discipline, fapt sesizat de Rădulescu-Motru. El a înţeles necesitatea difuzării 
filosofiei 

pe diverse canale de comunicare, pornind de la producţia filosofică reală. Nu 
a coborât 

filosofia la nivelul maselor. Nu a făcut activitate de vulgarizare a filosofiei, 
însă el 

acţionat pentru crearea unui public intelectual recrutat din toate categoriile 
intelectualităţii, interesat de meditaţia filosofică. 

Popularitatea unui filosof astăzi vine nu atât din originalitatea intrinsecă 
operei sale cât din capacitatea de adaptare la evenimente şi situaţii din 
lumea 

contemporană. Rădulescu-Motru a înţeles că filosoful trebuie să fie cunoscut, 
dacă 

doreşte să transmită propriul mesaj care să fie perceput în opinia publică. 
Filosoful, 

la fel ca orice intelectual se cuvine să fie prezent în spaţiul public unde să i se 
audă 

vocea distinctă întrucât un gânditor nu poate evita societatea în care trăieşte, 
rămânând doar în universul său spiritual. Filosoful Rădulescu-Motru s-a 
regăsit în 

mai multe locuri: la universitate, în presă, în conferințele publice, în 
parlament, la 

radio. A ocupat mai multe statusuri sociale: profesor, decan, director de 
publicaţii, 

jurnalist, dramaturg, politician, funcţionar public, proprietar agricol. 

Nu este greşit dacă afirmăm că filosoful nostru a impus intelectualul în 
dezbaterea publică, el însuşi scriind multe articole despre intelectuali, mai 
ales despre 

relaţia lor cu politicul. Motru a purtat un dialog continuu cu opinia publică, 
asumându-şi 

în acest fel responsabilitatea ca filosof. Mai mult, el a demonstrat 
responsabilitatea ce 

revine filosofiei în spaţiul public. Dacă filosofia are ca scop căutarea 
adevărului 

absolut, filosoful are obligaţia de pleda continuu pentru adevăr în cetate. 

3. C. RĂDULESCU-MOTRU ÎN SPAŢIUL PUBLIC 

Exemplificăm succint câteva dintre performanţele lui Rădulescu-Motru în 
spaţiul public. 

C. Rădulescu-Motru face parte din generaţia care la sfârşitul secolului al XIX- 
lea 

grupată în jurul lui T. Maiorescu a continuat şi dezvoltat, uneori împotriva 
spiritului 

mentorului, direcţii de reformare a spiritului public românesc. C. Rădulescu- 
Motru a 

reprezentat intelectualul de stil european, un intelectual puternic implicat în 
viaţa 

socială. De aici şi eticheta de oportunism ce i s-a pus de către unii exegeţi. 
Cu studii la Universitatea din Leipzig, la întoarcerea în ţară, el aplică multe 
dintre 

experienţele cunoscute în Europa. De pildă, periodicul „Studii filosofice” 
editat de 

C. Rădulescu-Motru are acelaşi titlu cu „Philosophische Studien” a 
profesorului său 

Wilhelm Wundt. Înfiinţarea Laboratorului de psihologie experimentală în 1906 
a 


avut ca model laboratorul de psihologie experimentală al fostului său 
profesori. 

In anul 1893, anul reîntoarcerii în ţară, lui C. Rădulescu-Motru îi surâde 
iniţiativa 

de a avea propria sa publicaţie. Se gândeşte la înfiinţarea unui Jurnal gen 
Figaro dar cu 

nuanţă mai literară sau la o revistă Magazinul filosofic. Vintilă C.A. Rosetti i-a 
propus 

direcţia ziarului „Românul”. Nu s-a finalizat nimic, dar, spune Motru, această 
propunere a avut o importanţă deosebită asupra relaţiilor sale cu Titu 
Maiorescu. 

1 Exemplele privind activitatea publică a lui C. Rădulescu-Motru le preluăm din Constantin 
Schifirneţ, C.Rădulescu-Motru. Viaţa şi faptele sale, vol. I-II, Editura Albatros, Bucureşti 2003- 
2005. 

Interesantă rămâne reacţia lui Maiorescu faţă de iniţiativele fostului său 
student, exprimată într-o scrisoare către Mihail Dragomirescu, 24 oct. 1893 
faţă de 

iniţiativele lui Motru: „El are alte iluzii în cap, să deschidă singur o nouă 
revistă, 

care să se susţie financiar, să plătească articolele şi să hrănească şi pe 
redactor şi pe 

acţionari (căci pe acţii să se facă). Oho! 

iți închipuieşti cu ce siguranţă se poate prevedea distrugerea grabnică a 
acestor gărgăuni exotici, sper pentru Rădulescu: înainte de a fi încercat 
punerea lor 

în practică, ca să-şi evite un fiasco copilăresc”. Se cunoaşte împotrivirea 
criticului, 

transmisă şi unora dintre tinerii junimişti, faţă de apariţia, în 1900, a 
periodicului 

„Noua Revistă Română” condus şi finanţat de C. Rădulescu-Motru. 

Tânărul C. Rădulescu-Motru avea multe idei, inclusiv deschiderea unui 
teatru, şi încearcă să le finalizeze, ştiindu-se asigurat material de moşia din 
Butoeşti, care i-a dat efectiv libertatea de a avea iniţiative. Şi din acest unghi, 
filosoful se arată a fi exponentul burgheziei. Cea mai mare parte din profitul 
obţinut prin exploatarea proprietăţii îl investeşte în proiecte culturale. 
Apariţia „„Noii Reviste Române” o pregăteşte minuţios timp de aproape doi 
ani, cu mijloace moderne, apelând la o reclamă publicitară continuă şi chiar 
agresivă. Cu certitudine C. Rădulescu-Motru stăpânea foarte bine tehnicile de 
comunicare în lansarea publicaţiei sale. 

„Noua Revistă Română” a fost concepută ca un organ de publicitate a 
activităţii instituţiilor statului şi parlamentului: „Pe terenul politic, ceea ce 
lipseşte 

statului român, cu toate formele sale constituţionale, este tocmai practica 
publicităţii. 

Legile se fac şi se desfac de guverne fără vreo prealabilă consultare a 
opiniunii 

publice şi chiar fără o consultare sinceră a parlamentului”. Este pentru prima 
oară în 


istoria presei româneşti că un periodic independent afirmă direct interesul 
pentru 

publicitatea treburilor administrative şi de stat. Prin program, conţinutul 
articolelor, 

cele două suplimente, varietatea tematică „Noua Revistă Română” se 
impune ca o 

publicaţie modernă, ce se adresează în primul rând burgheziei 

româneşti. „Noua 

Revistă Română” este prima publicaţie care a plătit colaboratorii săi. Revista 
a 

contribuit la formarea mentalului burghez în societatea românească. 

O particularitate a publicaţiei, care face din ea o revistă creatoare de spaţiu 
public, este numărul mare de polemici susţinute şi găzduite. Mai mult, ea 
publică 

articole ale unor adversari ideologici ai directorului. De pildă, C. Stoicescu, 
fruntaş 

liberal, a publicat un articol despre toleranţă şi respect în discuţii. 

Un alt exemplu de relaţionare a revistei cu publicul rămâne participarea 
cititorilor la conducerea publicaţiei, încât ei să aibă pe viitor un control mai 
eficace 

în administraţia şi redacţia ‚Noii Reviste Române”. S-a decis transformarea a 
cel 

puţin unei pătrimi din capitalul revistei în acţiuni la purtător, care să poată fi 
cumpărate de cititori. 

O probă a modernităţii activităţii sale publicistice este oferită de prezenţa 
masivă a problematicii femeilor în „Noua Revistă Română”, impunându-se ca 
unul 

din cele mai importante organe de presă ce dezbate afirmarea femeii în 
societate. 

Intrucât după primul război mondial România avea o altă configuraţie 
teritorială, datorită noului context geopolitic, filosoful editează o publicaţie 
care să 

reflecte viziuni şi valori europene. La 22 iunie 1919 apare „Ideea Europeană”. 
Primul 

număr se deschide cu articolul lui C. Rădulescu-Motru în care 

afirmă: „Trebuie să ne 

obişnuim cu gândul că Europa este o realitate independentă de sentimentele 
noastre - 

prima realitate de la baza politicii noastre; şi că mijlocul pentru înţelegerea 
acestei 

Europe este numai unul: judecata obiectivă a minţii noastre”. 

„Ideea Europeană” este o publicaţie care a impus un mod original de analiză 
şi diseminare, cu aceeaşi măsură, a valorilor culturii româneşti şi europene. 
Una dintre cele mai importante instituţii create de filosof rămâne Societatea 
Română de Filosofie. Înfiinţată ca Societatea de Studii Filosofice în 1910, 
transformată, în 4 martie 1915, în Societatea Română de Filosofie, această 
organizaţie 


a reunit cam tot ce a fost semnificativ în filosofia noastră în prima jumătate a 
secolului 

al XX-lea. Societatea Română de Filosofie a funcţionat până în anul 1944. 

O dovadă a spiritului întreprinzător al filosofului este încercarea de 
transformare a Societăţii Române de Filosofie în societate pe acţiuni, făcând 
publicitate în acest sens: ,A subscrie la Societatea Română de Filosofie, 
Societatea 

anonimă pe acţiuni e nu numai o operă frumoasă, dar şi un bun plasament”. 
In anul 

1922, Nae lonescu l-a convins pe C. Rădulescu-Motru să transforme 
Societatea 

Română de Filosofie în societate anonimă de acţiuni. S-au emis 500 de 
acţiuni, 

fiecare la valoarea nominală de 200 lei. Acţiunile erau semnate de Nae 
lonescu, în 

calitate de administrator delegat şi de C. Beldie în calitate de director. „Ce s- 
a făcut 

cu banii, nu se ştie”, scrie Bagdasar. 

După apariţia, în 1923, a „Revistei de Filosofie” a existat un proiect de 
transformare a Societăţii Române de Filosofie în Cercul de Studii Filosofice, 
iniţiativă nefinalizată. 

S-a înfiinţat o librărie pe lângă Societatea Română de Filosofie. Trebuie 
amintită şi librăria Vipera Neagră în cadrul redacţiei „Ideea Europeană”, 
asociată 

Societăţii Române de Filosofie. 

Filosoful a desfăşurat o laborioasă activitate de conferenţiar în spaţiul public. 
Pentru ilustrare facem trimitere la conferințele ţinute în perioada 1910-1912. 
In 

conferinţa ţinută cu ocazia serbării date de Societatea Căminul cultural în 
ziua de 

9 mai 1910 la Ateneu, C. Rădulescu-Motru a vorbit despre pretinsa 
inferioritate a 

femeii, denunţată de mişcarea feministă. Greşeala feminismului stă în 
susţinerea 

ideii despre concurenţa femeii ca egală în funcţiune cu bărbatul. Femeia nu 
este 

creată pentru îndeplinirea aceleiaşi funcțiuni sociale ca şi bărbatul. Aceasta 
nu 

înseamnă că bărbatul are funcţii superioare celor ale femeii, argumentul său 
fiind 

că fiecărui sex îi sunt specifice anumite funcţii. Numai între funcţiile care nu 
sunt 

necesare se poate stabili grade de inferioritate. Femeia este dominată de 
instinctul 

maternității şi din această cauză viaţa ei sufletească este mai aproape de 
viaţa 

speciei umane şi este mai conservatoare. Bărbatul reprezintă elementele de 

variabilitate în evoluţia sufletească a speciei. În şcoală nu se face educaţie 
care să 

ţină seama de însuşirile sufleteşti ale femeii (Rădulescu-Motru, 1910). 

In a doua jumătate a lunii iunie 1912 C. Rădulescu-Motru a ţinut un ciclu de 
14 lecţii de psihologie cu aplicaţii la practica pedagogică, pentru 
conducătoarele 

grădinilor de copii, adunate în acest scop la Azilul Elena Doamna, la care au 
asistat 

170 de învăţătoare. 

In 5 octombrie 1912 ţine la Galaţi, cu ocazia Congresului Asociaţiunii pentru 
înaintarea şi răspândirea ştiinţelor, o conferinţă despre rolul filosofiei în 
formarea 

spiritului ştiinţific, a cărei concluzie postulează inexistenţa unei contradicții 
între 

ştiinţă şi filosofie: „căci spiritul ştiinţific nu a căzut din ceruri, ci este o 
cucerire; şi 

la această cucerire omul de ştiinţă a fost precedat de către filosof” 
(Rădulescu- 

Motru, 1912). Duminică, 23 decembrie 1912, la Ateneul Român a avut loc 
conferinţa lui C. Rădulescu-Motru, Din psihologia românului. 

Una din inovațiile aduse de Rădulescu-Motru în organizarea vieţii culturale 
româneşti sunt conferințele publice de filosofie, modalitate, considerată de el 
esenţială, de punere în circulaţie a valorilor filosofiei. |. Petrovici, Mircea 
Djuvara, 

O. Onicescu, Nae lonescu, Alice Voinescu, Mihail Antoniade, Virgil Bărbat, 
Em. Bucuţa, D. Pompei sunt câţiva dintre conferenţiari. Intrarea la conferinţe 
se 

făcea pe bază de abonament (80 lei pentru 9 conferinţe) sau cu bilet - 10 lei 
pentru N 

o conferință. Incepând cu anul 1929 s-au ţinut, anual, două cicluri de 
conferinţe. 

Conferinţele abordau subiecte de actualitate, de pildă teoria relativităţii a lui 
A. Einstein sau doctrine şi curente filosofice. Pentru acel timp, perioada 
interbelică, 

aceste manifestări se constituiau în adevărate canale de comunicare a 
informaţiei 

filosofice şi ştiinţifice la un public interesat de noutăţi. 

La şedinţele Societăţii Române de Filosofie s-a discutat de multe ori despre 
situaţia filosofiei în şcoala secundară, şi s-a luat decizia organizării unui 
Congres al j 

profesorilor de filosofie. In zilele de 2, 3 şi 4 februarie 1934, la Fundaţia 
Dalles, are loc 

primul Congres al profesorilor secundari de filosofie, organizat de Gruparea 
profesorilor 

de filosofie, al cărei preşedinte era Rădulescu-Motru. Au participat câteva 
sute de 

profesori. Deschizând Congresul, C. Rădulescu-Motru arată că scopul acestuia 
este de a 

aduce argumente în crearea unei catedre de filosofie prin stabilirea 
numărului necesar 


de ore pentru filosofie în şcoală: „Nu cerem nici o favoare, ci o înţelegere 
deplină”. 

Societatea Română de filosofie a devenit cea dintâi editură filosofică din ţară 
Prima lucrare editată a fost volumul omagial închinat lui Spinoza, alcătuit din 
Etica lui 

Spinoza în traducerea lui S. Katz şi o largă introducere de |. Brucăr. În aceeaşi 
editură 

au apărut Omagiu prof. C. Rădulescu-Motru, P.P. Negulescu. De asemenea, 
editura a 

publicat: G. Berkeley, Principiile cunoștinței omeneşti, D. Hume, Cercetări 
asupra 

intelectului omenesc, Lucrețiu, Poemul naturii, Marsilio Ficino, Asupra iubirii 
sau 

Banchetul lui Plato. 

Cea mai importantă lucrare elaborată şi editată de Societatea Română de 
Filosofie rămâne /storia filosofiei moderne, vol. l-V, apărută într-un interval de 

cinci ani 1937- 1941, o performanţă excepţională a culturii române. Dar şi un 
caz 

unic în ce priveşte munca în echipă a filosofilor români de toate generaţiile, 
sub 

conducerea lui C. Rădulescu-Motru şi în coordonarea lui N. Bagdasar, pentru 
a 

omagia un filosof român: |. Petrovici. 

Indiscutabil, Societatea Română de Filosofie îşi datorează existenţa şi 
notorietatea lui Rădulescu-Motru. El era marca inconfundabilă a organizaţiilor 
şi 

publicaţiilor sale. În umbra atâtor manifestări publice au stat oameni, care |- 
au înţeles şi 

au întreprins acţiuni benefice pentru evoluţia filosofiei româneşti. Cel mai 
apropiat 

colaborator a fost N. Bagdasar, un excelent manager, şi datorită lui 
Societatea Română 

de Filosofie a cunoscut la sfârşitul anilor'20 şi în anii'30 o activitate foarte 
bogată. 

O altă structură organizaţională sub autoritatea filosofului este Societatea 
Română de Cercetări Psihologice, înfiinţată în februarie 1934, din iniţiativa lui 
I.M. Nestor, asistent universitar. Societatea Română de Cercetări Psihologice 
funcţiona 

sub auspiciile Laboratorului de psihologie experimentală al Universităţii din 
Bucureşti, 

un exemplu cum o instituţie nonguvernamentală era ataşată de o structură a 
statului. 

După modelul Societăţii Române de Filosofie, Societatea Română de 
Cercetări 

Psihologice căuta orice mijloc de propagare a psihologiei, a activităţii 
exponenţilor ei, 

inclusiv organizarea de conferinţe publice. lată, în anul 1934 ţin prelegeri: C. 
Rădulescu- 


Motru, Materie şi suflet, G. Marinescu, Spiritism şi metapsihică, C.I. Parhon, 
Tratamentul bolilor psihice. Filosoful reuşea să reunească la acţiunile sale nu 
doar 

filosofi ci şi mari oameni de ştiinţă, încă un argument al autorităţii lui în 
spaţiul public. 

Psihologul Rădulescu-Motru a fondat „,„Revista de psihologie experimentală şi 
practică”, „Analele de psihologie” , „Jurnal de psihotehnică”, „Jurnal de 
psihologie. 

militară”. | toate aceste acţiuni a fost sprijinit de psihologul I.M. Nestor, 
organizatorul 

cercetărilor de psihotehnică şi al manifestărilor publice ale organizaţiilor de 
psihologie. 

Rădulescu-Motru a dorit să creeze un institut specializat în domeniul 
psihologiei. Urmare adoptării legii cu privire la pregătirea profesională şi 
exercitarea meseriilor, în 17 iulie 1937 a fost inaugurat Institutul psihotehnic 
din 

Bucureşti, în fostul local al Camerei de muncă din strada Povernei nr. 6, 
institut 

condus de Rădulescu-Motru. De asemenea el a contribuit la înfiinţarea unor 
laboratoare de psihologie pe lângă licee, primul laborator de psihologie 
şcolară 

înfiinţat cu sprijinul său a fost cel de pe lângă liceul de băieţi din Craiova în 
1936. 

Nici la vârsta senectuţii, aflat într-o stare materială umilitoare, nu a renunţat 
la gândul înfiinţării de instituţii. A stăruit pe lângă M. Ralea să înfiinţeze un 
institut 

de psihologie, şi la 1 octombrie 1956, sub egida Academiei Române se 
inaugurează 

Institutul de cercetări psihologice. 

O realizare excepţională a lui Rădulescu-Motru rămâne „Revista de Filosofie” 
înfiinţată în 1923 prin transformarea periodicului „Studii filosofice”. După 
cum este 

consemnat în programul din primul număr din anul 1923: „REVISTA DE 
FILOSOFIE 

va continua, în parte, tradiţia predecesorilor noştri, răspândind cunoştinţele 
filosofice pe care ni le dă străinătatea; dar în direcţia sa generală ea va tinde 
să dea 

la lumină contribuţii pentru formarea unei conştiinţe filosofice originale 
româneşti”. In acelaşi numă al „„Revistei de filosofie” se spunea: „In direcţia 
sa 

generală, ea va tinde să dea la lumină contribuţii pentru formarea unei 
conştiinţe 

filosofice originale româneşti.” 

Nu este o simplă coincidenţă între momentul apariţiei „Revistei de Filosofie” 
şi intrarea conducătorului ei în Academia Română în iunie 1923. Editarea 
periodicului dădea semnalul unei afirmări puternice a mişcării filosofice 
româneşti. 

Calitatea revistei condusă de C. Rădulescu-Motru este exprimată de tematica 


ei. Un studiu asupra ei dovedeşte limpede acoperirea tematicii generale a 
filosofiei, 

ponderea deţinând-o articolele de filosofie universală şi psihologie: 

I. /storia filosofiei universale, 225 articole; 

II. Psihologie, 137 articole; 

III. Pedagogie, educație, învățământ, 96 articole; 

IV. Filosofia culturii, ştiinţei, istoriei şi dreptului, 71 de articole; 

V. /storia filosofiei româneşti, 67 articole; 

VI. Sociologie şi probleme sociale, 65 articole; 

VII. Filosofie generală, metafizică, ontologie, categorii, 63 articole; 

VIII. Estetică, teoria artei şi literaturii, 58 articole; 

IX. Gnoseologie şi logică, 55 articole; 

X. /storia şi filosofia religiei, 43 articole; 

XI. Etică şi axiologie, 19 articole. 

Ponderea au avut-o studiile despre filosofia universală şi cele despre 
psihologie. Articolele despre filosofia românească deţin o poziţie de mijloc. 
Efectul 

principal al Revistei de filosofie a fost contribuţia decisivă la formarea 
limbajului 

filosofic şi la difuziunea lui în spaţiul public. Prin prezenţa sa în presa 
cotidiană a 

pus în relief filosofia 

O expresie clară a spaţiului public o constituie disputa de idei între actorii 
sociali, iar C. Rădulescu-Motru este exemplar din acest unghi de vedere. El a 
purtat 

de-a lungul activităţii sale numeroase polemici, remarcându-se ca un 
remarcabil 

interlocutor, urban, civilizat, tolerant dar ferm. 

O polemică de mare răsunet a avut cu N. lorga, fost colaborator al „Noii 
Reviste Române”. Rădulescu-Motru analizează concepţia naționalistă a lui N. 
lorga 

în mai multe articole cu titlul Naționalismul. Cum se înțelege. Cum trebuie să 
se 

înțeleagă, 1909, căruia în surprinde contradicţia dintre înţelesul de doctrină 
politică 

şi o concepţie de stat şi sensul de credinţă exclusivă date naţionalismului. 
Un loc aparte ocupă disputa lui C. Rădulescu-Motru cu naționaliștii reuniți în 
jurul publicaţiei lui lorga, „Neamul Românesc”, detaşându-se polemica destul 
de 

acerbă cu exponentul cel mai seamă al antisemitismului - A.C. Cuza. O temă 
pusă pe 

tapet de profesorul ieşean a fost cea a presupusei aderenţe a lui C. 
Rădulescu-Motru 

la doctrina aşa zisului Cahal. Excedat de această nebănuită apropiere, 
filosoful 

publică un articol ironic O polemică umoristică: Cahalul în care întreabă: „Ce 
o fi 
însemnând istoriceşte Cahalul este aproape peste putinţă să mai ştim astăzi” 


A.C. Cuza revine cu un articol în care, printr-un joc de cuvinte Motru este 
numit 

„Mortu”: „Pentru că C. Rădulescu-Motru e profesor universitar pedeapsa cea 
mai crudă 

pe care o îndură, în mod fatal, e că devine ridicol, în situaţia lui, ceea ce 
echivalează cu 

condamnarea la moarte. Căci ridicolul e ştiut că ucide. De aceea, să fim şi noi 
iertători cu 

răposatul, care era C. Rădulescu-Motru şi care de acum nu mai e decât 
«Mortu”, şi să-i 

zicem: Dumnezeu să-l ierte” (A.C. Cuza, 2022-2023). Această sintagmă îl va 
urmări 

pe filosof în diatribele unora dintre adversarii, Blaga fiind cel mai notoriu. 
Filosoful a fost în dispută cu marele om al şcolii S. Haret pe subiectul despre 
şcoala unică, egală pentru toţi copiii. O altă polemică a fost cea cu istoricul 
A.D. 

Xenopol pe marginea istoriei partidelor politice româneşti. Polemica 

dintre „„Noua 

Revistă Română” şi „Viața Românescă” are ca temă formele democraţiei în 
România. 

O altă polemică de mare ecou în epocă şi nu numai, este aceea între 

C. Rădulescu-Motru şi Nae lonescu, declanşată de refuzul lui Nae lonescu de 
a se 

supune regulilor de promovare în universitate, printre altele prezentarea de 
lucrări. 

Intrebat de ce nu publică o lucrare, pentru a îndeplini condiţia cerută de lege 
pentru 

a fi făcut profesor, el a răspuns: „Ce? Să fiu făcut profesor ca oricare altul, 
publicând lucrări? Nae lonescu nu are nevoie de lucrări, ca să fie făcut 
profesor”. 

Aşadar, Nae lonescu a dorit să devină profesor fără a ţine cont de 
reglementările 

legale. De fapt, conflictul a început cu prilejul susţinerii docenţei de către Nae 
lonescu, când C. Rădulescu-Motru a convins pe membrii comisiei prezidată de 
el 

că viitorul docent are diploma de doctor. 

Polemica între C. Rădulescu-Motru şi Lucian Blaga a pornit de la diferenţa 
de sistem filosofic - Rădulescu-Motru îşi clădeşte personalismul energetic pe 
baze 

pozitiviste şi scientiste, pe când Blaga sondează şi alte căi de afirmare a 
raţionalului decât întemeierea lui numai în experimentele ştiinţei. In plus, 
Blaga 

obţine o recunoaştere publică imediată a filosofiei sale, datorată stilului şi 
profunzimii argumentării, de către un mediu intelectual interesat de 
producţia 

filosofică autohtonă, în comparaţie cu preopinentul său, ale cărui începuturi 
filosofice nu trezeau ecou decât la un public restrâns la cadrul universitar, el 
însuşi 

de dimensiune îngustă. Am menţionat de mai multe ori crearea de către 
Rădulescu- 


Motru a instituţiilor necesare filosofiei româneşti. Blaga a beneficiat de 
atmosfera 

dată de publicaţiile şi societăţile edificate de filosoful bucureştean. 

In fine, să amintim de creatorul de concepte şi sintagme care au intrat în 
vocabularul curent: personalism energetic, vocaţie, politicianism, românism. 
Unul 

dintre traducătorii actuali ai lui Nietzsche, Simion Dănăilă afirma recent: „nu 
putem renunţa la Aşa grăit-a Zarathustra, fericită formulă, încetăţenită, 
trecută de la 

un traducător la altul. Soluţia provine şi aici de la Motru, care publicase în 
„Tribuna poporului” din Arad, | (1897), nr. 147, p. 708-709, traducerea unui 
capitol din Also sprach Zarathustra” (http://www.ulysse-online). 

Spiritul său întreprinzător şi activitatea sa publică vor fi interzise după anul 
1948, filosoful cunoscând o izolare impusă de regimul comunist, fiind 
îndepărtat din 

Academia Română iar lucrările lui au avut interdicţie de a circula în spaţiul 
public. 

CONCLUZII 

Rădulescu-Motru a dus mai departe acţiunea lui Maiorescu de edificare a 
unei culturi moderne în România, a contribuit decisiv la crearea unor instituţii 
fundamentale pentru mişcarea filosofică autohtonă, unele dintre ele dăinuind 
Şi 

astăzi. Nu a fost doar o remarcabilă prezenţă în viaţa publică, dar a 
impulsionat 

crearea spaţiului public timp de jumătate de secol. El a contribuit efectiv la 
naşterea 

conştiinţei filosofice, la crearea unui public pentru filosofie. Lui îi datorează 
mult 

creaţia filosofică românească, vie, incisivă şi diversă, cu o prezenţă 
accentuată 

astăzi în spaţiul public. 

